12. Účtovná závierka Európskej policajnej akadémie za rozpočtový rok 2008
Véronique Mathieu
(FR) Dňa 7. októbra 2010 Parlament prijal rozhodnutie neudeliť Európskej policajnej akadémii absolutórium za rozpočtový rok 2008 počtom hlasov 618 ku 0, pričom siedmi poslanci sa zdržali hlasovania.
V súlade s rokovacím poriadkom Parlamentu, keď sa absolutórium neudelí, na nasledujúcej schôdzi bude predložený formálny návrh na vykonanie účtovnej závierky. Rozhodnutie, o ktorom sa má dnes hlasovať, je preto technickým opatrením určeným na vykonanie účtovnej závierky za príslušný rozpočtový rok, nie na udelenie absolutória. Toto som chcela vysvetliť.
